McDonald's
McDonald's Corporation iku sawijining kumpeni kang nyawisaké panganan cepak rikat saka Amérika Sarékat, diyasa ing taun 1940 minangka réstoran kang dilakokaké déning Richard lan Maurice McDonald ing San Bernardino, California, Amérika Sarékat.

Sajarah 
Richard lan Maurice McDonald wiwit mbukak McDonald's sepisanan ing 1398 North E Street kaprenah ing San Bernadino, California. Maskot asli McDonald's yaiku topi koki ing dhuwur hamburger kang diarani "Speedee". Ing taun 1962, Golden Arches nggantèni Speedee minangka maskot kang universal. Maskot badhud Ronald McDonald wiwit diwedharaké ing taun 1965. Dhèwèké kapacak ana sajroning pariwara kang nargètaké pasarané para bocah cilik.

Pathokan karaharjan kéwan 
McDonald’s medharaké ing situs wèb globalé, "Awaké dhéwé percaya manawa tumindak becik lan mituhu tumrap kéwan iku dadi pérangan kang wigati anggoné nyawisaké panganan kang aman kanggo para palanggané McDonald. Kéwan kang séhat nyawisaké panganan kang aman.''

McDonald’s wis medharaké komitmen karaharjan kéwan, kalebu komitmen kanggo masok bahan baku saka sumber bébas krangkèng ing sawetara nagara, kalebu Bèlgi (wiwit 2008), Jerman lan Ostrali (wiwit 2017) lan Prancis (wiwit 2019).

Ing 9 Sèptèmber 2015, McDonald's ngrilis komitmen marang ranté pasokan endhog 100% bébas krangkeng ing Amérika Sarékat lan Kanadha ing taun 2025. Ing 13 Oktober 2016, Arcos Dorados, kang nduwèni waralaba McDonald's gedhé dhéwé ing Amérika Sarékat lan Amérika Latin, ngrilis komitmen nggayuh 100% endhog bébas krangkèng ing taun 2025.

Rujukan 

Rèstoran ing Amérika Sarékat
Amérika Sarékat